Diari Oficial de la Generalitat Valenciana


Sumari del DOGV 3557, del 10-08-1999 (1999/7263)

ORDRE de 29 de juliol de 1999, de la Conselleria d'Ocupació, de convocatòria per a la concessió de subvencions per al desenrotllament d'accions d'orientació professional per a l'ocupació i assistència per a l'autoocupació a entitats col·laboradores sense finalitat lucrativa per a 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3557

Data del DOGV
:   10-08-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7263


Data del document
:   29-07-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * orientació professional
    * ajuda a l'ocupació

ORDRE de 29 de juliol de 1999, de la Conselleria d'Ocupació, de convocatòria per a la concessió de subvencions per al desenrotllament d'accions d'orientació professional per a l'ocupació i assistència per a l'autoocupació a entitats col·laboradores sense finalitat lucrativa per a 1999. [1999/X7263]
  
Mitjançant Ordre de 27 de maig de 1999, es va portar a cap l'adaptació a les peculiaritats organitzatives de la Generalitat Valenciana de l'Ordre del Ministeri de Treball i Afers Socials, de 20 de gener de 1998, per la qual s'establixen les bases reguladores per a la concessió de subvencions per a la realització d'accions d'orientació professional per a l'ocupació i assistència a l'autoocupació.
  
L'article 3.2 de l'esmentada ordre establix que, mitjançant ordre del conseller d'Ocupació, Indústria i Comerç, es publicaran anualment les línies de crèdit i l'import global màxim destinat a la concessió de les ajudes, les necessitats d'actuació que han d'executar les entitats col·laboradores, el termini de presentació de sol·licituds, el període d'execució de les accions, les especificacions tècniques i la forma d'identificació o senyalització mitjançant el corresponent logotip corporatiu.
  
En virtut d'això i fent ús de les facultats que m'atribuïxen l'article 35 de la Llei 5/1983, de 30 de desembre, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1. Convocatòria
  
Es convoca les entitats i institucions sense finalitat lucrativa que complisquen els requisits establits en l'Ordre de 27 de maig de 1999, per la qual s'establixen les bases reguladores per a la concessió de subvencions per a la realització d'accions d'orientació professional per a l'ocupació i assistència a l'autoocupació i que vulguen col·laborar amb la Conselleria d'Ocupació, Indústria i Comerç en la realització de les accions indicades, per a la presentació de sol·licituds per a la concessió de subvencions d'acord amb l'esmentada ordre.
  
Article 2. Necessitats d'actuació
  
Les necessitats d'actuació que han d'executar les entitats col·laboradores que es convoquen per a les distintes accions, són les que es determinen en l'annex I d'esta ordre.
  
Article 3. Especificacions tècniques
  
El desenrotllament de les accions s'efectuarà d'acord amb les especificacions tècniques que es troben en l'annex II i en l'annex III per a persones sordes, d'esta ordre. Una descripció detallada de les mencionades especificacions es podrà consultar als serveis territorials d'Intermediació Laboral.
  
Article 4. Beneficiaris atesos
  
Als efectes de determinar el compliment de la realització d'accions objecte de subvenció, es consideren beneficiaris atesos aquells que inicien les corresponents accions, encara que no les finalitzen per causes no imputables a l'entitat col·laboradora, excepte en les accions DAPO, BAE i tutoria individualitzada, en les quals seran usuaris atesos els qui participen en sessions posteriors a l'entrevista inicial. Es considera temps d'atenció el corresponent a les sessions d'una acció efectivament realitzades, més el de la primera sessió no realitzada per incompareixença dels demandants prèviament citats.
  
Article 5. Presentació de sol·licituds i termini
  
1. Les sol·licituds per a l'obtenció de les ajudes regulades en la present ordre hauran d'adreçar-se a la Direcció General d'Intermediació Laboral i es presentaran en l'imprés normalitzat en els corresponents serveis territorials d'Intermediació Laboral o en qualsevol altra de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, acompanyades de la documentació que s'indica en l'article 6.2 de l'Ordre de 27 de maig de 1999, esmentada.
  
2. El termini per a la presentació de sol·licituds s'estendrà des del dia següent al de la publicació de la present ordre en el Diari Oficial de la Generalitat Valenciana fins al 15 de setembre de 1999.
  
Article 6. Període d'execució de les accions
  
Amb caràcter general, les accions hauran d'executar-se dins de l'any 1999. En el cas que alguna de les accions no poguera portar-se a cap abans que finalitze l'any actual, el període d'execució podria prorrogar-se fins al 31 de març de l'any 2000, sempre que el projecte conjunt d'actuacions s'haguera iniciat abans del 31 de desembre de 1999.
  
En este cas, la transferència de la totalitat de la subvenció es realitzarà amb anterioritat al 31 de desembre esmentat, en els termes previstos en l'article 11.2 de l'Ordre de 27 de maig de 1999.
  
Article 7. Senyalització de la realització de les activitats
  
La realització de les activitats haurà de trobar-se degudament identificada o senyalitzada. Les entitats col·laboradores hauran d'utilitzar el model de senyalització exterior que s'especifica en l'annex IV d'esta ordre. L'esmentada identificació, amb les mesures adequades, s'utilitzarà així mateix en escrits, anuncis, publicacions, tanques anunciadores i qualsevol tipus de suport (electrònic, informàtic o telemàtic) a les quals es referisquen.
  
DISPOSICIÓ ADDICIONAL
  
Per a l'exercici 1999, les subvencions establides en l'Ordre de 27 de maig de 1999, de la Conselleria d'Ocupació, Indústria i Comerç, destinades a la realització d'accions d'orientació professional per a l'ocupació i assistència per a l'autoocupació per entitats col·laboradores, es finançaran a càrrec de la secció 11, programa 322.40, línia 401/000/99, codi comptable 2947, per un import global de 1.842.442.241 pessetes.
  
DISPOSICIONS FINALS
  
Primera
  
Es faculta el director general d'Intermediació Laboral per a dictar les disposicions i adoptar les mesures que considere oportunes per al desenrotllament i l'aplicació d'allò que s'ha disposat en la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 29 de juliol de 1999
  
El conseller d'Ocupació,
  
RAFAEL BLASCO CASTANY
  
Annex I
  
Accions d'orientació professional per a l'ocupació i assistència per a l'autoocupació
  
Necessitats d'actuació que executaran entitats col·laboradores en l'exercici 1999
  
Accions Beneficiaris
  
Entrevista ocupacional 42.222
  
I.P.E 30.460
  
I.M.L.N 10.690
  
Q.I.Z.D. 3.990
  
B.A.E. 15.717
  
Tutoria Individualitzada 21.810
  
H.B.T.N+A.P.E 6.472
  
Totals 131.361